جل شکتی وزارت
آبپاشی کے منصوبوں کو پینے کے پانی کے منصوبوں میں تبدیل کیا گیا
اگرچہ ریاستی حکومتیں اپنی ترجیح اور مالی دستیابی وغیرہ کے مطابق آبپاشی کے پروجیکٹوں کی منصوبہ بندی اور عمل درآمد کررہی ہیں،تاہم بین ریاستی دریاؤں اور بڑے آبپاشی منصوبوں کی تکنیکی –اقتصادی تشخیص کا کام جل شکتی کی وزارت کے تحت مرکزی آبی کمیشن کے ذریعہ کیا جاتا ہے۔ وزارت جل شکتی کے تحت آبپاشی، سیلاب پر قابو پانے اور کثیر مقصدی پروجیکٹوں کی مشاورتی کمیٹی کی تشخیص کے دوران اور منظوری کے بعد آبپاشی اور پینے کے پانی کے لیے مختص پانی کی مقدار، پروجیکٹ کی منصوبہ بندی کے مطابق واضح طور پر بیان کی گئی ہے۔ آبپاشی اور پانی کے درمیان تقسیم میں خاطر خواہ تبدیلی کی ایسی کوئی مثال حکومت ہند کے نوٹس میں نہیں لائی گئی ہے۔
اس کے علاوہ،مکانات اور شہری امور کی وزارت نے شہری امور کی نوڈل وزارت ہونے کے ناطے مطلع کیا گیا ہے کہ بحالی اور شہری تبدیلی کے لئے اٹل مشن  اور امرت 2.0 کے تحت انفرادی پروجیکٹوں کا انتخاب متعلقہ ریاستوں/مرکز کے زیر انتظام علاقوں کی طرف سے تیار کیا جاتا ہے،منظوری دی جاتی ہے اور ان پر عمل درآمد کیا جاتا ہے۔حکومت ہند ریاستی سالانہ ایکشن پلانز  کو منظور کرتی ہے اور مشن کے رہنما خطوب کے مطابق مرکزی امداد جاری کرتی ہے۔پانی کی فراہمی کے ہر منصوبے کے پانی کے وسائل کے بارے میں معلومات کا پتہ نہیں لگایا گیا ہے اور اس طرح یہ مکانات اور شہری امور کی وزارت پر بھی دستیاب نہیں ہے۔
امرت اور امرت 2.0 کے ذریعہ حکومت ہند ریاستوں /مرکز کے زیر انتظام علاقوں کو عالمی سطح پر فعال نل کے پانی کے کنکشن حاصل کرنے،پانی کےوسائل کے تحفظ ،آبی ذخائر کی بحالی ،صاف کئے گئے پانی کے دوبارہ استعمال اور بارانی پانی کی ذخیرہ کاری کے وسائل کے طورپر جمع کرنے میں مدد کرتی ہے۔
امرت 2.0 کے تحت، شہر میں پانی کے وسائل میں بہتری اور اضافہ ایک قابل قبول پروجیکٹ عنصر ہے۔ فریم ورک کے مطابق، یوایل بیز کو پانی کے ذرائع وغیرہ کی تفصیلات پر مشتمل سٹی واٹر بیلنس پلان  تیار کرنا ہوتا ہے جس کی بنیاد پر خدمات اور متبادل ذرائع میں موجود خلاء پر کام کیا جاتا ہے اور یوایل بیز کے ذریعہ پروجیکٹس تجویز کیے جاتے ہیں، پھر ریاستی پانی کے ایکشن پلان میں جمع کرکے ریاست کی طرف سے مکانات اور شہری امور کی وزارت کو غور کے لیے بھیجے جاتے ہیں۔ مشن، شہری پانی کے نظام میں زمینی پانی کے مثبت توازن کو برقرار رکھنے کے لیے سٹی ایکویفر مینجمنٹ پلان کی تیاری پر بھی توجہ مرکوز کرتا ہے۔ استعمال شدہ پانی کو دوبارہ استعمال کرنے کے لیے مناسب طریقے سے علاج کرنے سے پانی کی دستیابی میں مزید اضافہ ہو سکتا ہے۔
اگست، 2019 سے، حکومت ہند ریاستوں کے ساتھ شراکت میں جل جیون مشن  کو نافذ کر رہی ہے تاکہ 2024 تک ملک کے ہر دیہی گھر میں پینے کے قابل نل کے پانی کی فراہمی کا بندوبست کیا جا سکے۔
جل جیون مشن کے اعلان کے وقت، 3.23 کروڑ  گھرانوں میں نل کے پانی کے کنکشن ہونے کی اطلاع تھی۔ اب تک، گزشتہ 3 سالوں میں تقریباً 7.44 کروڑ  دیہی گھرانوں کو نل کے پانی کے کنکشن فراہم کیے گئے ہیں۔ اس طرح، 06.12.2022 تک، ملک کے 19.36 کروڑ دیہی گھرانوں میں سے، تقریباً 10.67 کروڑ  گھرانوں کے گھروں میں نل کے پانی کی فراہمی کی اطلاع ہے۔
جے جے ایم کے تحت پانی کے وسائل جن میں زمینی پانی ، قدیم اور روایتی سطح کا پانی  اور بارش کا پانی شامل ہے۔ چھوٹے ٹینکوں کو پینے کے پانی کی سپلائی اسکیموں کے ذرائع کے طور پر استعمال کیا جا رہا ہے۔ پینے کا پانی ریاست کا موضوع ہونے کی وجہ سے، یہ ریاستیں ہیں، جو پینے کے پانی کی فراہمی کی اسکیموں کی منصوبہ بندی، ڈیزائن، منظوری اور نفاذ کرتی ہیں۔ حکومت ہند تکنیکی اور مالی مدد فراہم کرکے ریاستوں کی کوششوں کو پورا کرتی ہے۔ چونکہ دیہی پانی کی فراہمی کے منصوبوں کے لیے انفرادی منصوبوں/اسکیموں کی تفصیلات بشمول اسکیم کے لیے پانی کا ذریعہ حکومت ہند کی سطح پر برقرار نہیں ہے۔
آبی وسائل میں اضافہ، تحفظ اور موثر انتظام کے لیے اقدامات بنیادی طور پر متعلقہ ریاستی حکومتوں کے ذریعے کیے جاتے ہیں۔ ریاستوں کی کوششوں کی تکمیل کے لیے مرکزی حکومت نے ملک میں پائیدار زمینی پانی کے انتظام کے لیے مختلف اقدامات کیے ہیں۔ تفصیلات یہاں دستیاب ہیں:
http://jalshaktidowr.gov.in/sites/default/files/Steps%20taken%20by%20the%20Central%20Govt%20for%20water_depletion_july2022.pdf
یہ معلومات جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔